# Li Chao

Li Chao (en xinès: 李超 (Lǐ Chāo); nascut a Taiyuan, Shanxi, el 21 d'abril de 1989) és un jugador d'escacs xinès que té el títol de Gran Mestre des de 2007, quan va esdevenir el 23è Gran Mestre xinès, a 18 anys. Ha fet de segon de Wang Yue diversos cops, i ambdós són bons amics perquè es coneixen des de petits.
A la llista d'Elo de la FIDE de l'abril de 2021, hi tenia un Elo de 2679 punts, cosa que en feia el jugador número 6 (en actiu) de la Xina, i el número 60 del rànquing mundial. El seu màxim Elo va ser de 2757 punts, a la llista del març de 2016 (posició 14 al rànquing mundial).

## Resultats destacats en competició

El 2005 fou sisè al Campionat del món júnior celebrat a Istanbul (el campió fou Xakhriar Mamediàrov). L'any següent, va quedar entre els vint primers al mateix campionat, celebrat a Erevan (el campió fou Zavèn Andriassian). El 2006 empatà als llocs quart-novè al torneig obert de Mestres de Singapur. L'agost de 2007, Li va guanyar el torneig d'escacs d'Escandinàvia (amb vuit GMs i 215 participants) a Täby, Estocolm, Suècia amb 8½/9.
El setembre de 2007, va guanyar la quarta edició de l'obert d'escacs IGB de Kuala Lumpur. El novembre del mateix any va guanyar la Copa President Gloria Macapagal Arroyo a Manila.
El 2007, va obtenir el títol de Gran Mestre. Les normes les havia fet a:
* Campionat del món d'escacs juvenil de 2005 a Istanbul, Turquia (9–22 de novembre de 2005); puntuació 8.5/13
* Aeroflot Open 2007, Grup A1, Moscou, Rússia (13–22 de febrer de 2007); puntuació 4.5/9
* Torneig Llac Sevan, Erevan, Armènia (5–14 de juliol de 2007); puntuació 5.5/9
L'abril de 2008, empatà al primer lloc (amb 7/9 punts) amb Wesley So, Ehsan Ghaem Maghami, i Merab Gagunaixvili, i fou quart al desempat al X obert de Dubai (amb una performance de 2643). El maig de 2008 empatà al primer lloc (amb 8/11 punts) i fou primer per desempat al segon obert internacional de les Filipines a la Subic Bay Freeport Zone. L'agost de 2008 va guanyar el cinquè obert IGB Dato' Arthur Tan de Malàisia a Kuala Lumpur amb 9/11, per damunt de Zhang Zhong. El setembre de 2008, va formar part (amb Wang Yue, Wang Hao, Ni Hua i Bu Xiangzhi) de l'equip xinès que disputà el cinquè matx Rússia - Xina a Ningbo i hi puntuà 3/5 amb una performance de 2767. La Xina va guanyar el matx per un global de 26 a 24.
L'octubre de 2009 fou dotzè al desempat al campionat del món juvenil celebrat a l'Argentina, amb una puntuació de 8/13 (+6, =4, -3); el campió fou Maxime Vachier-Lagrave.
Es va classificar per la Copa del Món de 2009, disputada a Khanti-Mansisk entre el 20 de novembre i el 15 de desembre de 2009. Hi avançà fins a la tercera ronda, on fou eliminat per Vugar Gaixímov.
El 2010, Li Chao fou primer al Grup C del 72è torneig Corus de Wijk aan Zee (disputat entre el 15 de gener i el 31 de gener), amb una puntuació final de 10/13. Aquesta victòria el va classificar per disputar el Grup B el 2011. Pocs mesos després, l'abril de 2010, va guanyar de manera convincent la 48a Doeberl Cup celebrada a Canberra, Austràlia.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, on tingué una mala actuació i fou eliminat en primera ronda per Nguyen Ngoc Truong Son (½-1½). El 2013 es proclamà campió de l'Àsia.
El febrer de 2014 fou quart al Torneig Casino Graz a Àustria (el campió fou Hrant Melkumian). El febrer del 2015 fou campió de l'Obert de Cappelle-la-Grande amb 7½ punts de 9 compartint el liderat amb l'ucrainès Vladimir Onischuk.

## Partides notables

* Li Chao vs Wang Hao, Campionat del món juvenil de 2006, defensa escandinava, Panov (B01), 1-0
* Li Chao vs Evgeny Alekseev, Matx Rússia vs Xina 2008, obertura Ruy López: defensa berlinesa, variant l'Hermet (C67), 1-0
* Tu Hoang Thong vs Li Chao, Olimpíada d'escacs de 2008, partida del peó de dama (A45), 0-1

## Notes i referències

* ↑ «Nota biogràfica de Li Chao» (en anglès). Chessgames.com. [Consulta: 14 desembre 2014].
* ↑ «Chao Li és el millor assistent personal per ajudar Wang Yue» (en xinès), 09-10-2010. Arxivat de l'original el 2011-07-21. [Consulta: 14 desembre 2014].
* ↑ «"Rànquing d'escaquistes per federació: Xina"» (en anglès). lloc web de la FIDE. [Consulta: 8 gener 2022].
* ↑ Posició al rànquing mundial i evolució Elo de Li Chao «benoni.de» (en alemany). Arxivat de l'original el 2015-07-23. [Consulta: 2 maig 2016].
* ↑ «4th Dato' Arthur Tan Open: the "Empire" Strikes Back!» (en anglès). ChessBase.com, 01-09-2007. [Consulta: 2 desembre 2014].
* ↑ «Li Chao Wins President Gloria Macapagal Arroyo Cup in Manila» (en anglès). FIDE, 29-11-2007. [Consulta: 2 desembre 2014].
* ↑ «Title Applications». World Chess Federation. Arxivat de l'original el 3 juny 2012. [Consulta: 19 octubre 2014].
* ↑ «10th Dubai chess championship» (en anglès). chessdom. Arxivat de l'original el 2010-12-31. [Consulta: 2 març 2014].
* ↑ «Wesley So wins Dubai Open, player disqualified for cheating» (en anglès). Chessbase, 17-04-2008. [Consulta: 6 desembre 2014].
* ↑ «5th Dato’ Arthur Tan Open – Li Chao wins again» (en anglès). chessbase, 02-09-2008. [Consulta: 7 desembre 2014].
* ↑ «Fifth China vs Russia Match in Ningpo» (en anglès). Chessbase, 24-09-2008. [Consulta: 14 desembre 2014].
* ↑ «5th Russia-China match: Ningpo 2008» (en anglès). OlimpBase. [Consulta: 14 desembre 2014].
* ↑ «Entrevista a Maxime Vachier-Lagrave arran de la seva victòria al mundial juvenil de Puerto Madryn 2009» (en anglès). chessbase.com, 12-11-2009. [Consulta: 14 desembre 2014].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 29 de novembre de 2014 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 21 desembre 2014].
* ↑ «Casino Graz International Won by Melkumyan» (en anglès). ChessBase, 24-02-2014. [Consulta: 25 desembre 2014].
* ↑ «Cappelle-la-Grande 2015». Arxivat de l'original el 8 de maig 2015. [Consulta: 22 juliol 2015].